ཨ་རུ་ན་ཅལ་བོད་དོན་རྒྱབ་སྐྱོར་ཚོགས་པའི་དྲུང་ཡིག་ཉི་མ་སེང་གེས་༧གོང་ས་མཆོག་གིས་སྐུ་ཚེ་ཧྲིལ་པོའི་རིང་སྙིང་རྗེ་དང་།ཞི་བདེ།འཚེ་མེད་ཞི་བའི་བསླབ་བྱ་རྣམས་འཛམ་གླིང་ཡོངས་ཁྱབ་ཏུ་སྤེལ་བ་ང་ཚོའི་རྒྱལ་ཁབ་ཀྱི་གཞི་རྩའི་ལྟ་གྲུབ་དང་མཐུན་གྱི་ཡོད་པས་དེ་ནམ་ཡང་སྣང་མེད་གཏོང་ཐུབ་པ་མ་རེད་ཅེས་དང་།དེ་བཞིན་ཁོང་གིས་༧གོང་ས་མཆོག་གིས་རྒྱ་གར་གྱི་འཕྲོད་བསྟེན་དང་ཤེས་ཡོན་གྱི་ཐོག་ལ་ཞལ་འདེབས་རྒྱ་ཆེན་པོ་གནང་ཡོད་པས་རྒྱ་གར་གྱི་ཆེས་མཐོའི་མི་སེར་གྱི་གཟེངས་རྟགས་དེ་༧གོང་ས་མཆོག་ལ་འབུལ་རྒྱུ་ནི་འོས་འཚམས་ཡིན་སྐོར་དང་།ཡང་ཁོང་གིས་༧གོང་ས་མཆོག་ལ་གཟེངས་རྟགས་དེ་ཕུལ་བ་ལ་བརྟེན་ནས་རྒྱ་ནག་ལ་ཡང་བརྡ་ལན་དྲག་པོ་ཤིག་འཕྲོད་ཀྱི་ཡོད་སྐོར་བརྗོད་འདུག༧གོང་ས་མཆོག་ལ་ཆེས་མཐོའི་གཟེངས་རྟགས་འབུལ་དགོས་པའི་རེ་ཞུ་དེ་དབུས་གཞུང་གི་བློན་ཆེན་ནས་རྒྱ་གར་གྱི་སྲིད་བློན་ལ་ཞུ་རྒྱུའི་ཁས་ལེན་བྱས་ཡོད་སྐོར་ཡང་བརྗོད་ཡོད་འདུག།